CELEX: C2006/074/16
Language: el
Date: 2006-03-25 00:00:00
Title: Υπόθεση C-46/06: Προσφυγή της Επιτροπής των Ευρωπαϊκών Κοινοτήτων κατά της Τσεχικής Δημοκρατίας, ασκηθείσα στις  30 Ιανουαρίου 2006

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/9
            
         Προσφυγή της Επιτροπής των Ευρωπαϊκών Κοινοτήτων κατά της Τσεχικής Δημοκρατίας, ασκηθείσα στις 30 Ιανουαρίου 2006
   (Υπόθεση C-46/06)
   (2006/C 74/16)
   Γλώσσα διαδικασίας: η τσεχική
   Η Επιτροπή των Ευρωπαϊκών Κοινοτήτων, εκπροσωπούμενη από τους L. Jelinek και W. Wils, με τόπο επιδόσεων στο Λουξεμβούργο, άσκησε στις 30 Ιανουαρίου 2006 ενώπιον του Δικαστηρίου των Ευρωπαϊκών Κοινοτήτων προσφυγή κατά της Τσεχικής Δημοκρατίας.
   Η Επιτροπή ζητεί από το Δικαστήριο:
   
               1.
            
            
               να αναγνωρίσει ότι, μη θεσπίζοντας όλες τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (1), ή, εν πάση περιπτώσει, μη ενημερώνοντας την Επιτροπή συναφώς, η Τσεχική Δημοκργία παρέβη τις υποχρεώσεις που υπέχει από τις ακόλουθες διατάξεις της ανωτέρω οδηγίας: άρθρο 3, παράγραφος 3, άρθρο 6, παράγραφος 1, ειδικότερα όσον αφορά τη φράση «[κατά της εξουδετερώσεως] κάθε αποτελεσματικού τεχνολογικού μέτρου την οποία πραγματοποιεί κάποιος εν γνώσει του ή έχοντας βάσιμους λόγους που του επιτρέπουν να γνωρίζει ότι επιδιώκει τον σκοπό αυτό», άρθρο 6, παράγραφος 3, πρώτο, τέταρτο και πέμπτο εδάφιο του άρθρου 6, παράγραφος 4, δεύτερο εδάφιο του άρθρου 7, παράγραφος 1, άρθρο 7, παράγραφος 2, άρθρο 8, παράγραφος 2, ειδικότερα όσον αφορά τη φράση «[την κατάσχεση …] των συσκευών, προϊόντων ή συστατικών στοιχείων που αναφέρονται στο άρθρο 6, παράγραφος 2», άρθρο 8, παράγραφος 3, άρθρο 10, παράγραφος 1, και άρθρο 11, παράγραφος 2,
            
         
               2.
            
            
               να καταδικάσει την Τσεχική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Η ταχθείσα προθεσμία μεταφοράς της οδηγίας στην εσωτερική έννομη τάξη έληξε την 1η Μαΐου 2004.
   
      (1)  EE L 167 της 22.6.2001, σ. 10.